269/2021

Útdráttur

H var sakfelld fyrir umferðarlagabrot með því að hafa ekið bifreið undir áhrifum áfengis og svipt ökurétti í sex skipti á tímabilinu frá júní 2019 til mars 2020. Auk þess var hún sakfelld fyrir að hafa ekið bifreið án þess að nota öryggisbelti, notað farsíma án handfrjáls búnaðar meðan á akstri stóð og ekið tvívegis yfir hámarkshraða.

Refsing H var ákveðin með hliðsjón af 1. mgr. 77. gr. almennra hegningarlaga nr. 19/1940. Við ákvörðun refsingar var tekið tillit til sakaferils H ogtil þess að hún játaði brot sín afdráttarlaust. Var refsing H ákveðin fangelsi í átta mánuði og hún svipt

ökurétti ævilangt.

Dómur Landsréttar

Mál þetta dæma landsréttardómararnir A-kvk-nf E-kvk-nf, J-kk-nf S-kk-nf og O-kvk-nf M-kvk-nf A-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 15. apríl 2021 í samræmi við yfirlýsingu ákærðu um áfrýjun. Áfrýjað er dómi Héraðsdóms Reykjaness 24. mars 2021 í málinu nr. S- [...]/2020.

2

Ákæruvaldið krefst þess að refsing ákærðu verði þyngd.

3

Ákærða krefst þess að refsing hennar verði milduð og alfarið bundin skilorði.

Niðurstaða

4

Staðfest er niðurstaða hins áfrýjaða dóms um sakfellingu ákærðu. Brot hennar eru réttilega heimfærð til refsiákvæða í hinum áfrýjaða dómi, sbr. 1. mgr. 2. gr. almennra hegningarlaga nr. 19/1940 hvað ákæruliði I til V varðar. Ákærða er því sakfelld fyrir aðhafa sex sinnum á tímabilinu frá 21. júní 2019 til 7. mars 2020 ekið undir áhrifum áfengis og svipt ökurétti auk þess sem hún er sakfelld fyrir að hafa ekið bifreið án þess að nota öryggisbelti, notað farsíma án handfrjáls búnaðar meðan á akstri stóð og tvívegis ekið yfir hámarkshraða.

5

Svo sem fram kemur á sakavottorði ákærðu 29. nóvember 2021 og nánar er rakið í hinum áfrýjaða dómi hefur ákærða þrisvar sinnum gengi stundir sátt hjá lögreglustjóra um greiðslu sektar vegna aksturs undir áhrifum áfengis auk þess sem hún var svipt ökuréttindum í öll skiptin í nánar tilgreindan tíma. Í þriðju sáttinni var hún svipt ökuréttindum í þrjú ár og sex mánuði frá 27. mars 2019. Samkvæmt þessu hefur ákærða nú í fjórða sinn verið fundin sek um brot gegn ákvæðum umferðarlaga um akstur undir áhrifum áfengis. Þá er hún nú í fyrsta sinn fundin sek um að hafa ekið bifreið án ökuréttinda.

6

Ákærða hefur lagt fram læknisvottorð um heilsufar sittog telur að héraðsdómur hafi ekki fjallað um þýðingu þessara heilsufarsupplýsinga viðákvörðun refsingar í málinu.

Þá byggir ákærða vörn sína á því aðtaka beri meira tillit til þess við ákvörðun refsingar að ákærða játaði brot sín afdráttarlaust og að hún hafi gripið til ráðstafana til að koma böndum á líf sitt, meðal annars með því að leita til sálfræðings. Engin gögn liggja þó fyrir í málinu um síðastnefndu fullyrðinguna.

7

Refsingu ákærðu ber að ákveða með hliðsjón af 77. gr. almennra hegningarlaga og er rétt að taka tillit til þess að hún játaði brot sín afdráttarlaust. Með vísan til þessa og sakaferils ákærðu þykir refsing hennar hæfilega ákveðin fangelsi í átta mánuði.

8

Þegar horft er til stöðu ákærðu samkvæmt því læknisvottorði sem lagt er fram í málinu, sakaferils hennarog þeirra brota sem nú er ákært fyrir verða ekki talin efni til að skilorðsbinda refsingu hennar.

9

Ákvæði hins áfrýjaða dóms um sviptingu ökuréttar og sakarkostnað verða staðfest.

10

Ákærðu verður gert að greiða allan áfrýjunarkostnað málsins, þar með talin málsvarnarlaun skipaðs verjanda síns fyrir Landsrétti sem ákveðin eru að meðtöldum virðisaukaskatti eins og í dómsorði greinir.

Dómsorð :

Ákærða, H-kvk-nf M-kvk-nf, sæti fangelsi í átta mánuði.

Ákvæði hins áfrýjaða dóms um sviptingu ökuréttar og sakarkostnað eru staðfest.

Ákærða greiði allan áfrýjunarkostnað málsins, 322.664 krónur, þar með talin málsvarnarlaun skipaðs verjanda síns fyrir Landsrétti, Ó-kk-ef R. V-kk-ef lögmanns, 300.0 00 krónur.

Dómur Héraðsdóms Reykjaness 24. mars 2021

I.

Mál þetta, sem dómtekið var 18. mars sl., er höfðað af lögreglustjóranum á höfuðborgarsvæðinu með ákæru útgefinni 29. september 2020 á hendur H-kvk-þgf M-kvk-þgf, kt. [...], Fossi, Vesturbyggð,,, fyrir eftirtalin umferðarlagabrot með því að hafa:

I.

Föstudaginn 21. júní 2019 ekið bifreiðinni [...]svipt ökurétti og undir áhrifum áfengis (í blóði mældist vínandamagn 0,84‰) um Lyngás við Stórá sí Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2019-[...]

II.

Föstudaginn 19. júlí 2019 ekið bifreiðinni [...] svipt ökurétti, undir áhrifum áfengis (í blóði mældist vínandamagn 1,91‰), án þess að hafa notað öryggisbelti og notað farsíma án handfrjáls búnaðar á meðan akstrinum stóð um Nýbýlaveg við Dalveg í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr., 1. mgr. 57. gr., 1. mgr. 58. gr. og 1. mgr. 77. gr., sbr. 1. mgr.94. gr. og 1. mgr. 95. gr. umferðarlaga nr. 77/2019.

M: 007-2019-[...]

III.

Fimmtudaginn 12. september 2019 ekið bifreiðinni [...]svipt ökurétti, undir áhrifum áfengis (í blóði mældist vínandamagn 0,97‰) og með 106 km hraða á klukkustund um Kringlumýrarbraut við N1 í Reykjavík, þar sem lögregla stöðvaði aksturinn, en leyfður hámarkshraði á veginum var 80 km á klukkustund.

Telst háttsemi þessi varða við 2., sbr. 4. mgr. 37. gr., 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2019-[...}

IV.

Laugardaginn 14. september 2019 ekið bifreiðinni [...]svipt ökurétti og undir áhrifum áfengis (í blóði mældist vínandamagn 1,58‰) um Tryggvagötu í Reykjavík, þar sem lögregla hafði afskipti af akstrinum.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2019-[...]

V.

Laugardaginn 14. september 2019, ekið bifreiðinni [...]svipt ökurétti og undir áhrifum áfengis (í blóði mældist vínandamagn 1,36‰) um Hringbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2019-[...]

VI.

Laugardaginn 7. mars 2020 ekið bifreiðinni [...]svipt ökurétti, undir áhrifum áfengis (í blóði mældist vínandamagn 2,01‰) og með 119 km hraða á klukkustund um Reykjanesbraut við Vogastapa í Reykjanesbæ, þar sem lögregla stöðvaði aksturinn, en leyfður hámarkshraði á veginum var 90 km á klukkustund.

Telst háttsemi þessi varða við 3. mgr. 37. gr., 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 008-2020-[...]

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.“

Verjandi ákærðu gerir þá kröfu að ákærða verði dæmd til þeirrar vægustu refsingar sem lög frekast heimila og þá krefst hann málsvarnarlauna skv. mati dómsins.

II.

Ákærða hefur skýlaust játað sakargiftir og telur dómari ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Því var farið með málið samkvæmt 164. gr. laga nr. 88/2008 um meðferð sakamála og það var tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Brot ákærða eru réttilega heimfærð til refsiákvæða í ákæru en þau varða við 2., sbr. 3. og 4. mgr. 37. gr., 1., sbr. 2. og 3. mgr. 49. gr., 1. mgr. 57. gr., 1. mgr. 58. gr. og 1. mgr. 77. gr. umferðarlaga nr. 77/2019.

Ákærða hefur unnið sér til refsingar skv. 1. mgr. 94. gr. og 1. mgr. 95. gr. umferðarlaga nr. 77/2019.

Samkvæmt framlögðu sakavottorði ákærðu dags. 23. september 2020 gekkst hún undir sektargreiðslu og sviptingu ökuréttar í tvo mánuði í september 2013 fyrir ölvunarakstur. Í ágúst 2015 gekkst hún undir sektargreiðslu og sviptingu ökuréttar í 12 mánuði m. a. fyrir ölvunarakstur og í mars 2019 gekkst ákærða undir sektargreiðslu og sviptingu ökuréttar í þrjú ár og sex mánuði m. a. fyrir ölvunarakstur. Ákærða er nú sakfelld fyrir að aka sex sinnum undir áhrifum áfengis og svipt ökurétti og einnig fyrir of hraðan akstur og fyrir að nota ekki öryggisbelti. Refsingu ákærðu ber að ákveða með hliðsjón af 77. gr. almennra hegningarlaga nr. 19/1940 og þá verður einnig tekið tillit til þess að hún játaði brot sín afdráttarlaust. Með vísan til þessa og sakaferils ákærðu þykir refsing hennar hæfilega ákveðin fangelsi í sjö mánuði. Þá hefur ákærða unnið sér til sviptingar ökuréttar, sbr. 101. gr. umferðarlaga nr. 77/2019. Með hliðsjón af fjölda þeirra brota sem ákærða er nú sakfelld fyrir og sakaferli hennar verður hún svipt ökurétti ævilangt frá birtingu dóms þessa að telja.

Ákærða greiði málsvarnarlaun skipaðs verjanda síns, Ó-kk-ef R. V-kk-ef lögmanns, 141.360 kr. að meðtöldum virðisaukaskatti og annan sakarkostnað 187.386 kr.

I-kk-nf T-kk-nf héraðsdómari kveður upp dóm þennan.

Dómsorð:

Ákærða, H-kvk-nf M-kvk-nf, sæti fangelsi í sjö mánuði.

Ákærða er svipt ökurétti ævilangt frá birtingu dóms þessa að telja.

Ákærða greiði málsvarnarlaun verjanda síns, Ó-kk-ef R. V-kk-ef lögmanns, 141.360 kr. og annan sakarkostnað 187.386 kr.